Paterna clausura l'exposició d'UGT-PV per a commemorar el 80 aniversari de la II República
25/04/2018

# Paterna clausura l'exposició d'UGT-PV per a commemorar el 80 aniversari de la II República

[![Paterna clausura l'exposició d'UGT-PV per a commemorar el 80 aniversari de la II República](/images/noticias/2018/04/clausura-ugt-gr.jpg)](/images/noticias/2018/04/clausura-ugt-gr.jpg)

25.04.2018

L'Alcalde de Paterna, Juan Antonio Sagredo i el Secretari General d'UGT-CV, Ismael Sáez han sigut els encarregats de clausurar la mostra

Després d'una setmana d'exposició al públic en el Gran Teatre Antonio Ferrandis, l'Alcalde de Paterna, Juan Antonio Sagredo juntament amb el Secretari General d'UGT-CV, Ismael Sáez han sigut els encarregats de clausurar hui la mostra _“Un món sense cadenes”,_ una interessant exposició itinerant que el sindicat valencià ha organitzat per a commemorar el 80 aniversari de la capitalitat de València durant la II República.

A través de 10 panells explicatius i 8 quadres de cartelleria republicana, la mostra, que ha romàs durant 9 dies exposada en la primera planta del Gran Teatre Antonio Ferrandis, tracta de recuperar un tros de la història valenciana durant la II República.

Durant l'acte de clausura, al que també ha assistit Pilar Tarragón, secretaria territorial d'UGT en les comarques del Camp de Morvedre, l'Horta Nord i Camp de Túria i l’equip de govern, Juan Antonio Sagredo ha destacat _“la importància d'una exposició que posa en valor la II República i el paper protagonista de la UGT durant la mateixa, possibilitant que la societat espanyola haja avançat fins al que som hui en dia”_ al mateix temps que ha agraït al sindicat per recuperar, a través d'imatges i cartells, _“aquest període històric i democràtic”._

En la seua intervenció, Ismael Sáez ha indicat que “_la UGT forma part la història de la II República i se sent orgullosa d'ella”_ i, en aquest sentit, ha recordat que _“aquest període va suposar un oasi de llibertat i el primer període democràtic del nostre país”._

L'exposició, que ha tingut molt bona acceptació a Paterna, es divideix en quatre parts. La primera “Treballadores i treballador del mon”, es correspon amb els orígens de la fundació de la UGT per a lluita contra l'opressió. La segona, que apunta a “un Temps de esperança”, coincideix amb la proclamació de la II República i el seu esperit modernizador. La tercera, “La lluita contra els cadenes”, suposa la resistència des de la rereguarda valenciana i la participació directa d'UGT en el seu esforç per defensar la II República. I la part denominada “Un futur contingut en el passat”, planteja la reorganització de la UGT i del PSOE des de l'exili.